1999/41/EY: Komission päätös, tehty 21 päivänä joulukuuta 1998, vuoden 1999 teknisestä toimintasuunnitelmasta maataloustilastojen parantamiseksi (tiedoksiannettu numerolla K(1998) 4343) (ETA:n kannalta merkityksellinen teksti)



Virallinen lehti nro L 011 , 16/01/1999 s. 0049 - 0051



KOMISSION PÄÄTÖS, tehty 21 päivänä joulukuuta 1998, vuoden 1999 teknisestä toimintasuunnitelmasta maataloustilastojen parantamiseksi (tiedoksiannettu numerolla K(1998) 4343) (ETA:n kannalta merkityksellinen teksti) (1999/41/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY (1), sellaisena kuin se on viimeksi muutettuna komission päätöksellä 98/514/EY (2), erityisesti sen 4 artiklan 1 ja 6 artiklan 2 kohdan, sekä katsoo, että päätöksen 96/411/EY mukaan komissio määrittelee vuosittain teknisen toimintasuunnitelman maataloustilastoja varten, on syytä lujittaa tiettyjä edellisissä toimintasuunnitelmissa aloitettuja toimia ja jatkaa jäsenvaltioissa aloitettuja pyrkimyksiä, on välttämätöntä saada käyttöön yksityiskohtaisia tietoja torjunta-aineiden käytöstä yhteisön lainsäädännön ja erityisesti neuvoston asetuksen (ETY) N:o 2078/92 (3) ja neuvoston direktiivin 91/414/ETY (4) vaatimusten täyttämiseksi, päätöksen 96/411/EY mukaisesti yhteisö osallistuu kustannuksiin, joita jäsenvaltioille aiheutuu kansallisten maataloustilastojärjestelmien mukauttamisesta tai uusia tai kasvavia tarpeita koskevien valmistelutöiden loppuunsaattamisesta osana teknistä toimintasuunnitelmaa, ja tässä päätöksessä määrätyt toimenpiteet ovat pysyvän maatalouskomitean lausunnon mukaisia, ON TEHNYT TÄMÄN PÄÄTÖKSEN: 1 artikla Hyväksytään liitteenä oleva vuoden 1999 tekninen toimintasuunnitelma maataloustilastojen parantamiseksi. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1998. Komission puolesta Yves-Thibault DE SILGUY Komission jäsen (1) EYVL L 162, 1.7.1996, s. 14 (2) EYVL L 230, 18.8.1998, s. 28 (3) EYVL L 215, 30.7.1992, s. 85 (4) EYVL L 230, 19.8.1991, s. 1 LIITE TEKNINEN TOIMINTASUUNNITELMA VUODELLE 1999 1. Teknisessä toimintasuunnitelmassa maataloustilastojen parantamiseksi (TAPAS) vuodelle 1999 tarkoitettujen toimien tavoitteena on jatkaa tiettyjä vuosien 1996/1997 ja 1998 (1) toimintasuunnitelmissa aloitettuja toimia, joista erityisesti mainittakoon: i) hedelmä- ja vihannesaloja koskevien tilastotietojen parantaminen ja nopea toimittaminen, ii) taseet, ja tavoitteena on myös toteuttaa toimia uudella alalla, joka on: iii) torjunta-aineiden käyttö. Komissio osallistuu näillä alueilla toteutettavien toimien rahoittamiseen. Yksittäisen jäsenvaltion saama rahoitusosuus ei voi ylittää taulukossa A ilmoitettuja summia. 2. Jäsenvaltioiden esittämien toimien olisi kohdistuttava seuraaviin: i) hedelmä- ja vihannesaloja koskevien tilastotietojen parantaminen ja nopea toimittaminen Tavoitteena on saada käyttöön yhteisön tärkeimpien hedelmien ja vihannesten tuotantoa koskevat luotettavat tilastot mahdollisimman nopeasti sadonkorjuun jälkeen. Tämän toteuttamiseksi kaikkien jäsenvaltioiden on ilmoitettava Euroopan yhteisöjen tilastotoimistolle näiden tuotteiden pinta-aloja ja tuotantoa koskevat luotettavat ja ajantasaiset tiedot. Tämän tavoitteen saavuttamiseksi ja vuonna 1997 aloitettujen toimien täydentämiseksi komissio myöntää yhteisön rahoitusta niille jäsenvaltioille, jotka haluavat ottaa käyttöön täydentäviä välineitä parantaakseen yhteisön kannalta kiinnostavien hedelmien ja vihannesten kansallisen tuotantonsa tuntemusta, kuitenkin taulukon A asettamissa rajoissa. ii) taseet Tämän toimen tavoitteena parantaa seuraavia taseita koskevia tietoja: a) vilja- ja muut peltokasvitaseet, hedelmä- ja vihannestaseet, maitotuotetaseet, liha (myös siipikarja), muut taseet, b) rehutaseet. Jatkaakseen jäsenvaltioiden vuosien 1996/1997 ja 1998 TAPAS toimintasuunnitelmien toteuttamiseksi aloittamia toimia komissio myöntää yhteisörahoitusta niille jäsenvaltioille, jotka esittelevät uusia hankkeita tällä alalla, kuitenkin taulukon A rajoissa. iii) torjunta-aineiden käyttö Tämän toimen tavoitteena on kehottaa torjunta-aineiden käyttöä koskevien tietojen keruuseen. Toimi voidaan toteuttaa pilottihankkeen muodossa, joka kattaa tietyntyyppiset viljelmät kuten esimerkiksi viljat tai hedelmät. Jäsenvaltiot voivat valita viljelmätyypit niiden edustaman pinta-alan perusteella tai käytettyjen torjunta-aineiden määrien perusteella. Kerättävien tietojen pitäisi koskea seuraavia: 1) torjunta-aineella käsitelty viljelmä, 2) viljelypinta-ala 3) torjunta-aineella käsitelty pinta-ala, 4) käytetty aktiivinen aine (tunnistus viljelijän käytetystä tuotteesta antaman tiedon perusteella), 5) käytetty määrä tai käsittelyaste ja 6) käsittelyjaksot. Komissio myöntää yhteisörahoitusta niille jäsenvaltioille, jotka esittelevät hankkeita tällä alueella, kuitenkin taulukon A asettamissa rajoissa. >TAULUKON PAIKKA> (1) EYVL L 6, 10.1.1997, s. 45, EYVL L 240, 2.9.1997, s. 10 ja EYVL L 70, 10.3.1998, s. 23.